钦定古今图书集成/明伦汇编/氏族典/第492卷 > 《凌迪知万姓统谱》 > 盛京
## 钦定古今图书集成/明伦汇编/氏族典/第492卷 > 《凌迪知万姓统谱》 > 盛京

按《万姓统谱》：“京，馀杭人。登进士第入官，荐至谏议大
夫，出守江宁，以老乞便郡，诏移海州。天资仁厚，不忍
以法绳下，而吏民化服，亦不忍欺。以事去久，而民爱
思之。终工部侍郎。后子遵甫，以光禄丞通判海州，岁
旱，发公私藏粟以廪民，又设方略捕奸盗，发辄得。遵
甫子仲孙，以朝奉大夫守海州，期年，州称治，邦人有
称盛”，“使君家儿，世世循吏”之称。